Podvoeding · Maroela Media - iono.fm
MAROELA MEDIA | Podcast , ±55 min episodes every 1 week, 4 days	|
Podvoeding, 'n inisiatief van die Solidariteit Skoleondersteuningsentrum en Maroela Media, is 'n reeks gesprekke oor die toekoms van begronde, Afrikaanse onderwys in Suid-Afrika. Daar is talle krisisse in die onderwys, maar daar is ook oplossings. Daar is hoop en die hoop is 'n omvattende opvoedingsideaal. Dink saam met ons, praat saam met ons en doen dan ook saam met ons. Saam sal ons 'n blink toekoms verseker.
Karakter, waardes is belangriker as punte
Dr. Jeanette De Klerk-Luttig is 'n kenner in karakterontwikkeling en sy meen karakterontwikkeling in skole is ononderhandelbaar. Daaroor gaan niemand kan stry nie, maar hoe ontwikkel 'n mens leerders se karakter en dra goeie waardes aan hulle oor? In hierdie gesprek word daar met De Klerk-Luttig gesels oor hoe 'n mens dit kan doen.
Plaaslik geanker, maar vir die hele wêreld toegerus
Flip Buys, voorsitter van die Solidariteit Beweging, gesels in hierdie episode oor die groter prentjie van ons skole se kultuur.
Opvoeding as 'n Bybelse opdrag
Ds. Christiaan Jooste gesels in hierdie episode vanuit die Skrif oor die taak om kinders op te voed en te leer, asook wie se verantwoordelikheid dit nou regtig is.
Die belewenis van opvoeding
Onthou jy nog daardie een onderwyser wat jou lewe verander het? Johan Koekemoer het gesels met prof. Gawie du Toit, die gasspreker in hierdie episode en die dekaan van opvoedkunde by Akademia. Kom luister na die volledige gesprek boaan hierdie podsending.
Ja, daar is 'n toekoms vir Afrikaanse onderwys
In hierdie wegspringepisode van Podvoeding gesels ons oor die krisis in onderwys, maar meer belangrik as dit, ook oor die oplossing. Leon Fourie, die gasspreker, is die uitvoerende hoof van die Solidariteit Skoleondersteuningsentrum (SOS).